Príloha č. 5

**Zákonný zástupca**

Zodpovedá za dodržiavanie hygienicko-epidemiologických opatrení pri príchode žiaka do špeciálnej základnej školy a pri odchode žiaka zo školy:

1. Prinesie žiaka do školy **v presnom termíne** (hodine) stanovenom školou od **7.30 – 8.30**

**prípravný – 5. ročník s nástupom od 7.30 – 8.00**

**6. – 9. ročník s nástupom od 8.00 – 8.30**

1. Odovzdá žiaka príslušnému dozor konajúcemu pedagogickému zamestnancovi pred vchodom do školy, ktorý vykoná každodenný ranný zdravotný filter, ranné meranie teploty žiakov každej skupiny a dezinfekciu.
2. Dodržiava odstupy minimálne dva metre od okolitých osôb a má prekrytú tvár.
3. Nezdržiava sa v exteriéri školy po odovzdaní dieťaťa.
4. Oboznámi sprevádzajúce osoby (ktoré sú výhradne v jednej domácnosti) aby sa vo vnútorných priestoroch školy nepohybovali.
5. Zabezpečí pre svoje dieťa každý deň dve rúška a papierové jednorazové vreckovky.
6. V **presne stanovenom** čase si vyzdvihne dieťa zo školy od **11.30-12.30**, ktoré bude zamestnancami školy pripravené na odchod.

**prípravný – 5. ročník s nástupom od 11.30 – 12.00**

**6. – 9. ročník s nástupom od 12.00 – 12.30**

1. Žiaci, ktorí prichádzajú bez sprievodu a odchádzajú zo školy samostatne sa v priestoroch školy pohybujú pod dozorom príslušného dozor konajúceho pedagogického zamestnanca.
2. Predkladá pri prvom nástupe žiaka do školy, alebo po každom prerušení dochádzky žiaka do základnej školy v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie.
3. Oznámi vedeniu školy alebo príslušnému triednemu učiteľovi minimálne tri pracovné dni vopred, že žiak nastúpi do školy.
4. V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

S pokynmi so sa oboznámil .........................................................